
PERSONAGGI ATTO PRIMO 


La scena rappresenta una camera modesta — Porta nel 
Eufemia, impe gnataria. mezzo — Altra porta laterale a sinistra —_ Banco e 
Feli a it scaffali a destra — Varî sacchi negli scaffali per fi- 
È 8, gua DERRISO ARI di gurare uno studio da pignoratario — Cassa forte — 
Ceci fa so d'Eufemia. Bilancia — Un pendolo — Registri — Sedie. 
Clotilde Gibelli. 
Rodolfo, suo figlio. 


El sur Darno. SCENA PRIMA. 


Peder e 

Steven, servi di casa Gibelli. Eufemia e Cecilia. 

Biscella, amico di Felice. 

Caterina. Euf. Ti, già, te ghe dee semper resòn.... Sont 
On Francés. 


mi la tiranna. Ma, dimm on poo, l'è minga 
robba de mandall al diavol? El sa che ineoeu 
g'hoo inscì bisogn de andà via, el sa che ti 

Epoca presente. t'ee de andà a dagh lezion alla sura Berta- 
relli, e lu el se insogna nanca de vegni a cà. 
Mi soo no dove el vaga a trovà i danee, per- 
chè mi cerchi de tegnill alt de testa pussee 
che podi. Almen taccass dent el foeugh ona 
bona volta in de quj boja de brugnòn! 

Cec. Brava, se ghe fuss minga de ostari), te 
fariet pochissim affari anca ti. 


Euf. Ma mi voraria che andass in del ballon | 


anca el mestee dell'impegnataria, che mi l'hoo 
semper faa contra la mia volontaa. T'el see 
ben anca ti che mi me sont missa a fa sto 
mestee per trà insemma quaicoss per ti, dopo 
che quel desasi d’on Feliss el m'ha ridott in 
sant Quintin. Pien de boria, de superbia, l’ha 
miss su cinquanta mestee e l'è mai riussii a 
podè bogiann vun. 

Cec. Se l'è staa disgraziaa, ghe n’ ha minga 
colpa lu. 

Euf. Ah! minga colpa? T'ee de di' puttost che 
l'’è semper staa come la cattiva lavandéra 
che troeuva mai la preja bona. 

Cce. Ben, abbia pazienza, mamma. Mi già adess 
bisogna che vaga: hin già quasi i dés òèr. 
Euf. Sì, va, fa prest e incantet minga attorno, 
e se te troeuvet là ancamò quel tal che te 
m'ee ditt, dagh on parér e digh ch'el te Jassa 
in del tò broeud, se de no ghe pensaroo mi 

a mettel al dovér. 

Cec. Oh! ghe sarà minga sto bisogn, perché l'è 
semper staa rispettòs cont mi.,.. E poeu l'è 
minga mal... 

Euf. Hoo capii... Ghe saria già on quai tich e 
tach ? 

| Cec, No, no, fina adess gh'è propri nient de 


seri, 

Euf. Ma però te se lasset gibbianà adree, èh? 

Cec, Se sa, quand se ved on quai giovin che 
despiàs no,... 

Euf. Brava, bej robb de fa! 

Cee. Ma, nun tòsann dovarissem sta in cà a 
pettenà santa Caterina? 

Euf. Cosse l'è sta santa Caterina? 

Cee. L'è on proverbi vece, che ven de moda 
adess, 

Euf., Ben, ten, adess pensa a fatt ona posizion. 
Incoeu te see che hoo de andà in sto sensal 
del teater per combinà; donca, vuj minga de 
pastizz; adess ti te gh'ee bisogn de fa car- 
riera, dopo vedaremm, Va, va, donca, e in- 
irattanta passa li de la Serenella a digh a 
quel lifroch che s'el ven minga a cà, voo la 
mi a toeull cont on stanghett. 

Cec, Sì, lassa fa de mi, mamma. Ciao (via). 

Euf. Boja d'’on lazzaron! A vegh el marì e podè 
mai profittassen, l'è ona roba che.... Basta, 
bisogna che disa mia colpa. S'era vedova, 
stava giamò ben, perchè, per quanto disen, 
ona donna la sta puranca ben sola! nossi- 
gnori, hoo voruu impetolamm ancamò, e sont 
propi capitada in la stria! L'è quell che 
succed a vorè fa i matrimoni de caprizzi; ma, 

l'era appenna vegnuu foeura di pompiér, el 
g'aveva ona giangia, quel moster.... el me fava 
l’asen fin de quand andava alla Scala a ballà, 
chi l’è che podeva immaginass ch'el fuss inscì 
on infesc.... El bell l'è che a sentill lu el pàr 
quell che g'ha daa la piega ai chiffer. Adess, 
de sora pù, g hoo anca la tòsa che me par 
che la comencia a scaldass i fer, e bisogna sta 
all'erta, 


SCENA II. 


Biscella e detta. 


Bis. (con pacco) Se po', sura Eufemia ? 

Euf. (L'è chi el vioron.. Miracol!) L'è chi fi- 
nalment a disimpegnà quaicoss. | 

Bis. No, anzi g'hoo chi de fa on alter bèéè. 

Euf. (L'hoo ditt mi!) Ch’el guarda che mi sont 
stuffa de ciappà chi i sò strasc! 

Bis. Coss'è ? Le disa nanca per rid! L'è tutta 
roba che porta a cà la mia donna, che la ghe 
lava i pagn al servitòr del cont Sidella; tutt 
pagn ch’el trà indree lu: robba del Prandon. 

Euf. Cià, cià in pressa, coss'el g'ha li? On poo 
vedè, 

Bis. Che la guarda che redengot! 

Euf. Oh Signor, el ghe dis del Prandon! Questa 

chi l'è robba che se comprava ona volta al 
Cassinott. Cosse el voeur mai ciappà de sto 
pechésc? Quest chi l’ha vist l'’entrada de Fer- 
dinand del 38! 


SCENA III 


Feliss e detti. 


Fel. Sont chi. Cosse te me toeujet el fiaa ? S'era 
adree a fa ona partida a taroch cont el Sardella 
e el Pojan. Guarda che mi te avvisi ona volta 
per semper: a mi de figur in l'ostaria vu) 
minga che se me ne faga. 

Euf. Moeuvet, lasagnon, che mi hoo de andà 
via (si mette a scrivere la polizza e prepara 
i danari). 

Bis, Ciao, Feliss. 

Fel. Ciao, vòj ti, Bisc. Te see chi a fa on bééè ? 

Euf. Cià, andemm ehi lu, ch'el ciappa. Chi gh'è 
quatter franch, 

Bis. Comè, quatter franch? Mi ghe n’hoo bisogn 
dés per lo meno. 

Euf. Ah sì? L'è inscì de bonna bocca? Coss' el 
voeur pretend de pù de sto giraffin ? 

Bis. Già, lor disen semper che se ghe porta chi 
di strasc. 

Fel, Cosse gh'è? Lassa vedè a mi, 

Euf. Cosse gh' è? Te voeu semper cascià dent 
el nàs, tu! 
Fel. Te vedet, Eufemia, come te fee? 


Bis. Guarda che redengot de stoffa inglesa, e la | 


toa donna la voeur damm quatter franch.,,, 
Dove la g'ha la coscienza? 

Euf. Se i e voeur benequido, se de no ch' el 
vaga dove el voeur a fassen dà de pù, 

Bis. Questa chi l'è la bella manéra che g'han lor, 

Fel. Cià, che la giustaroo mi (guarda il sortò) 
Sicura che l'è minga mal tradii.... Ben, per- 
chè semm amiìs, va là, Eufemia, dagh..,. Cosse 
te gh'ee de hisogn* 

Bis. Dés franch. 

Fel. Daghen vott, s’ciavo. 

Euf. T'hoo ditt de tend per l'anima toa! In 


somma, s'el voeur hin quist, se de no ch'el' 


vaga! 


Bis. Porca martina! Se ghi hoo ‘de bisogn, l'è 
ona caritaa che le me fa. La mia donna l’è 


andada in lett jersira e incoeu gh'è de fa el 
battesim, 


Fel. Comè, t'è andaa in lett la donna? Hoo mai | 


savuu che la g’'avess gent in cà. 

Euf. Ch'el vaga a cuntaghel ai mort de san 
Bernardin. Povera donna anca lce se el fuss 
vera | 

Fel. Ecco, te vedet come te fee, Eufemia ? Se 
le dis lu, l'è segn che l'è vera, 

Euf. Andemm, donca, se l'è content ch'el ciappa 
impressa, che mi gh'hoo minga temp de perd. 


| Fel. Daghen cinq, la, s'ciavo... 


SCENA IV. 


Caterina e detti. 


Cat. Se po' ? L'è chi l'impegnataria? 


Euf. Sì, cosse la voeur ? 


Cat. G'avaria on para de boccol de impegnà. 

Euf. Che la me lassa desfescià lì lu e poeu la 
servi subit. Andemm, ch'elciappa cinq; adess 
ghe foo el sò bigliett (va a scrivere). 


‘ Bis. Cia sti danee.... Boja d'on mond, che tegna 


che la g'ha adoss toa miee! 

Fel. Cosse t'ee de fann de quj danee li? 

Bis. Cosse te voeu ch’en faga.... L'è trii més 
che sont a spass, che la tiri longa come on 
accident; incoeu l'è el dì de sant Antoni, vu) 
andà in fuga a cascià via la malinconia, Te 
vegnet ti? 

Fel. Se podi desfesciamm de la miee, casci su 
el strat de terza e vegni anca mì. 


| Bis. Allora te specci. Te see a camuff? 


Fel. Coss' hoo de avegh..., Sont a fòj comè on 
lader. 
Bis. Ben, ben, fa nient: per incoeu spontaroo 

mi el pés, abbia minga paura; semm amis 
o no? 

Euf. Ecco chi el sò bigliett. 

Fel. Vòj, Eufemia, guarda che voo dessora on 
moment a trovà la donna del Bisc. 

Euf. T'ee capii de sta chi o no? 

Bis. Ben, ciao, te saludi. Sta lì a basà la bal 
zana de la toa tegnona, Porco mond, che la- 
droni che hin sti impegnatari! Ma vegnarà 
el colera! (via). 

Fel. (siede col capo in mano), 

Euf. Sont chi de lee. Cosse la g'ha ? 

Cat. G'hoo chi sti boccol. Sont stada al Monti 
de Pietaa, ma hoo minga poduu fa el pegn: 
m'han ditt che bisogna spettà fina ai tre òr, 
e mi g'hoo bisogn i danee subit per daghi a 
mè ficoeu ch’el va a soldaa; el va via a mez? 
di; ciao, m'han poeu insegnaa de vegnì chi. 

Euf. (durante questo discorso avrà pesate le 
boccole) Oh povera donna, la g'ha el fioeu che 
va a soldaa ? 

Cat. Sigura, e l'è el maggior; ghe n'hoo duu 
d’alter piscinitt e g'hoo el marì ammalaa, che 
la se figura leel Mi, ciao, puttost che lassall 


andà via senza, impegni i boccol e dopo 00 | 


quai sant provvedarà. 
Euf. Cosse la g'ha bisogn ? 
Cat. Quell che la me da. 





ATTO PRIMO 15 
Fuf. Ecco, mi de galanta donna podi minga 
dach de pù de sett franch; ì varen nanca: 
hin 3 gramm e mezz, 
Cat. Oh Signor! Che la cerca de podè damm 
almen dés franch: i varen, vedela, hin costaa 
pussee de quindes! 


i Euf. Mezz marenghin podaria minga daghel, ma... 


Fel, (alzandosi) Sigura, varen nanca sett lira! 

Euf. Cosse te ghe entret ti, lifroch! Ben, che 
la toeuja, metti de fagh ona carìtaa: quist 
hin dés franch (fa il biglietto, ritira le boc- 
cole e consegna i danari). 

Cat. E grazia tant! L'everissi (via). 

Euf. Cosse te gh'ee? Te paret in collera cont 
el Signor. 

Fel. L'è che sont stuff de fa sta vita de baga]. 
Mi in sta cà chi sont pù on omm. 

Euf. Te sariet bon de dimm quand l'è che te see 
staa fina adess? 


| Fel, L'è perchè ti te see ona ciribira, on ori. 


ginal. Ecco: a quel pover Crist là, perchè l'è 
mè amis, la ghe tira la pell in coo; e a quella 
filapra ch'è andaa via adess, perchè l'è bona 
de caragnà, allee! giò danee cont el palott. 
E poeu la dis che sont mi che le trà in ruina. 
Euf. Mi foo quell che me comoda de fa, te ca- 
pisset, e hoo minga bisogn che te cascìet dent 
ti el nds, Se a quel bell mobil che te ciamet 

tò amîs cerchi de daghen poch, l'è perchè l'è 
tutta grappa risparmiada, te capisset ? E se 
fassen tutti come mi, ghe suria minga tanti 
gajnn sulla cronica di giornai, E te fariet me; 
a dagh on taj cont quj amiceizi lì, e fenilla 
de sta tutt el dì sull’ostaria a giugà. Adess 
poeu che la tòsa l'è già granda, vuj minga 
che te la faghet sfigurà. Semm intés; famel 


minga tornà a di' on'altra volta! 


Fel. L'è perchè sont tropp bon, che me lassi 
mett sott ai pè della donna. Capissi adess la 


bolgira che hoo faa e me troeuvi pentii, e se 


el fuss minga perchè sont dolz de coeur ava- 


ria giamò faa on sproposit. Quest l'è quel che 
se acquista a vorè mes'ciass cont la ristocra- 


zia,... El saveva fin de prima, me l'han ditt | 


anca i mè amîs: — Guarda cosse te fee a 
toeu ona fregascenn! — Ma già, quand ghe 
se ciappa affezion a ona stria, l'è inutil, bi- 
sogna soffegà giò tutt coss, e l’unica l'è a 
sfogass e mettes a caragnà. 

Euf. Ma sì, va in del tèner, adess. Dopo che 
l'è lu che m' ha consciaa in sant Quintin..., 
Oh Signor, che ingossa te me fee! Hoo de 
vedenn ancamò? Tè el didin, vò)... Fortuna 
che sont minga insci on'asnona de dagh a trà 
ai sò smorfi! 

Fel, L'è vera sì o no che mi cunti pù nagott! 














ATTO PRIMO 17 
A pensà che on omm de talent come sont mi 
l'è chi a vivet adree, e podè minga di' mia 
colpa, l'è on magon che strascia l'anima! 


Euf. Colpa toa. Se te g'avesset minga adoss 


quella linosa, se te avesset minga faa quella 
malattia che t'ha faa andà in odi el lavorà,... 


Fel. Oh! ti te vorariet che on omm della mia 


qualitaa, el marì d'ona ex-prima ballerina, 
l'avess de andà ancamò a bottega alla mat- 
tina a fa morì la misturina a pizzigon, come 
on miserabil operari? El tò decoro le per- 
mettaria minga. 


Euf. Ma sentil sto lifroch! Ah! quand se tratta 


de fatt mett giò el goeubb, allora sont ona 
persona de conclusion; l'è domà quand te re- 
fudì i danee che sont ordinaria. Eh! va, va, 
dagh on taj che l'è mej. Guarda che te lassi 
giò quindes franch se vegness su on quali pegn 
de fa (apre la cassa e cava i danari). Ma, 
semm intés, nh, vòj! 


Fel, Ma, se ne ven on quai vun de vint franch* 
| Euf. Faj spettà che vegni subit, oppur vegnarà 


la Cecilia, che la po' sta a momenti. 
Fel. Se po' savè dove te vee inscì de premura? 
Euf, Voo a fa quel che te toccaria a fa ti se 
te fusset minga inscì on disutil. 


| Fel. Per esempi? ; 
Euf. T'el see ben: voo a parlagh a quell’agent 


L'impegnataria, 2 

i rel, Oh! cosse te vòset, per strasc de settanta 


centesim | | | _ 
Euf. Settanta centesim? Eren pussee de tril 
french! Ah! ben, ben, adess veo, ma quand 
vegni a cà rangiaremm | cunt (via). 

teatral, li in Galleria, per senti Ja risposta 
de sta scrittura per la tòsa. Sont intesa aj 
vundes dr, e l'è già on pezz che hin sona, | 

Fel. Ma, lassom andà mi; sont minga semper 
staa sul teater a fa el corista? Mi soo giamò 
come van trattaa sti affari, mi sont pratich 

Euf. Che bella pratica! In tutt el temp che t'ee 
faa quell mestee li, t'ee mai ciappaa la eròs 


SCENA V. 


d'on ghell, 


Fel. Ghe n'impodi mi se i impresari hin tuce 


canaja, che scappen semper? 
Eur. Sì, sì, ben, adess sont già vestida, donca 
voo mì; se te mandi ti te vegnet a cà più. 
Toeeujaroo su on poo de moneda per andà in 
omnibus (apre il cassetto). Dove l'è andada 
tutta Ja moneda che gh'era in del baslott, vòj ? 
Fel. Coss'hoo de savé mi.... La ten semper la 
ciav lee attach ai soch! 
Eur. Feliss, dimm dove l'è la moneda ehe gl'era 
in del banch? 
Fel. Soo nagott, mi: l’avarà tolta su la Cecilia. 
Euf. La Cecilia la tocca mai nient senza el mè 
permess, Adess capissi perchè el g'ha tanta 
‘premura de vegni de chi alla mattina a scovA. 
El me solleva el cassett del banch! Oh brutto 
baloss | 
Fel. (Ahi! adess tacca pù nanca quel gir lì!) 
Euf. E ehissà quanto temp l'è che la va innanz! 
Chissà cosse me n'ha sgarbellaa ! 








Feliss solo, indi Cecilia. 


O Pel. Famm minga sto intort, Eufemia... (chiu- 


dendo l'uscio) Quindes franch! Porco sciam- 
pin, ghe staria minga dent ona bella barac- 
chetta ? Invece, nossignor, sta chi inciodaa in 
ca... L'è minga ona deslippa? Ma, sant An- 
toni, incoeu che l'è el tò dì, mandom ona 
bonna ispirazion! Incoeu vuj minga andà in 
lett al scur a costo... Oh che idea! mi tenti 
on colp, se la va, la va: Impegni a mia miee 
cl strat de terza, Benone! i quindes franch i 
bevi su mi! (prende il tabarro, lo piega e 
lo mette in un sacchetto) Adess comincia 2 
slargass l’aria istess, e poeu g'hoo là el gian- 
duja, metti su quell. Dopo la Eufemia la vò- 
sarà, ma mi intanta i danee i godi! (scrive il 
biglietto e lo attacca al sacchetto). 

Cee. (entrando) Coss'el fa, papà? 

Pel. Metti a post sto pegn chi. Adess spetta on 
moment che vegni subit (via). 

SCENA VI. 


Rodolfo e detta, indi Feliss. 


Rod. È permèsso? 


Cec. Oh Dio, l'è lu? ma cosa ghe salta in ment 


» de vegnimm adree fina in casa mia? 

Rod. Che la scusa. Come la sa l'è on pezz che 
la conossi e me par de vessegh minga inilif- 
ferent; se hoo minga sbagliaa, che la per- 
metta de digh che mi sont on giovin onest 
e g'hoo di bonissim intenzion. 

Cee. Ma ch’el guarda che gh'è in casa mè papà 
e voraria minga... 

Rod. Voo via subit. Che la me prometta de 
lege stà lettera in cui la trovara tutt quell 
che me senti de digh. 

Cec. Ma sur... Soo no se... 

Rod, Che la ciappa in pressa. 

Cec. Oh Dio, gh' è chi el papà! (obbligata da 
Rodolfo accetta la lettera e la nasconde). 

Fel. Oh, chi l'è li lu? 

Cec. Ma mi soo no (via). 

Fel. Cosa el voeur. L'è forsi per fa on quai 
pegn? 

Rod. (Cosa hoo de digh adess?) Ecco s'era ve- 

‘gnuu precisament per fa on pegn. | 

Fel, Ah, e ghe voreva tant? Cia, cosa l'è ch'el 


g'ha lì? 


i Rod. (Cosa hoo de dagh mi?) Ah, g'hoo chi sto 


anell, 


| Fel. On poo vedè® Quest chi l'è on brillant 


chimich, 


Rod, Oh, per quell l'è on brillant ver, che l'os- 
| » 


SCUVA. 


Pel, El cred che sia vun che ven giò cont la 


pienna? Sont vece del mestee. Ma el sa no 
che se el fuss on brillant fin el var cinqcent 
lira? 

Rod, El soo anca mi. Cosa el me dà a lassaghel 
in pegn? 

Fel. (Quest el saria on affari bon, Sto pivell 
el se vanza pu i danee de despegnall. Se 
g'havess di danee podaria fa l’ affare de per 
mi). (Rodolfo guarda verso l’uscio di sinistra) 
(Boja d’ona deslippa che g'hoo adoss!) 

Rod. E così, l'è persuas? 

Fel. Ma el ved... trattandes d'on brillant, biso- 
cnaria prima fall visita de vun del mestee. 

Rod, Ben, andemm pur a fall visità. 

Fel. Ch el spetta on moment che vegni subit. 

Rod. Allora femm inscì: mi voo lì al caffè 
Roma e el spetti ll. 

Fel. Ben, in cinq minutt sont là. 

Rod, (Sì te podet speciamm on pezz) (via). 

ATTO PRIMO 28 
Fel. (Attent che gh'è de bocconà quai coss anca 
chi), Ben quand el voeur savell, se podaria 
minga perchè in del noster mestee la prima 
roba l'è de vess segrett, ma siccome loo ca- 
più che lu l'è on galantomm ghel disi: Si l'è 
staa chi a impegnà on anell de brillant, 
Ped. Ben ch’'el senta: l'è facil che i danee che 
l'ha daa foeura ghe sien rimborsaa prima, ben 
intes col so interess. 
Fel Sì, ma de chi per esempi? 
Ped. Lu ch’el vaga minga a cercà. 
Fel. A mi chi me da danee e bigliett ghe doo 
l'anel!. i 
Ped. Allora semm intes, addio (via). 
Fel. Adess sont in d'on bel pastizz. Se troeuvi 
minga quell de l’anell cosa foo? Oh quell là 
el g'ha bisogn i danee sicchè l'è la a spe- 
ciamm sicur, mi impegni l'anell d'ona part 
e ciappi i dance de l’altra. Qui che dis che 
Feliss el g'ha minga talent hin asen. Mi sont 
propi nassuu per fa l’omm d' affari, quel l'è 
propi el mè mestee, Ma chi la ven longa. 
Vòj Cecilia, te vegnet o no! 


22 L'IMPEGNATARIA | 

Fel, Staga ben sur. (Ah che talent che g' hoò 
mi. Adess voo a fall stimà.., fin già l'è fin., 
mi el conossi subit. Mi el meni in la Brianza, 
ghe spieghi giò l'arcano, on mezz marenghin 
el guadagni e quella stria de mia miee la 
mandaremm su disertora. Ghe n'ha tanti istess 
quella tegnona. Allegher Feliss, che el dì de 
Sant’Aftonì te fet baldoria. 


SCENA VII. 


Peder e detto. 


Ped. Ch'el scusa, voreva digh ona parola. 

Felt. Ch'el parla pur. 

Ped. Quel giovin che è sortii poch fa de chi l'è 
vegnuu chi a impegnà quai coss? 

Fel. (Vòj salta foeura el marscett). Perchè la 
saria roba robada? 

Ped, No, no; l’ è così per semplice curiositaa. 
L'è el mè padron che m'ha incaricaa de sor- 
vegliall quell giovinott, siccome l'è fioeu de 
famiglia. 

Fel. Ah hoo capii: el g'ha faa el broccol a so 
pader per medegà on quai pastiz, eh? 

Ped. Ch'el metta pur ch'el sia così, e se lu el 
voress damm on schiariment, mì podaria pro- 
mettegh... 

SCENA VIII. 


Cecilia e detto, 


Cec. (di dentro) Vegni. (entra) El va via? 
Fel. Sì hoo de andà in don sit de premura. 
Cec. Ma cosse dirà la mamma se la ven a casa! 
Fel, Mi già podi minga sta in cà tutt el santo 
dì, veh, Mi patissi a sta in cà, me l’ha ditt 
anca el dottor de ciappà de l'aria. Fa piesò, 
sta chi on moment, dés minutt nanca torni 
indree, (Andemm a god i quindes francl) 
(per partire s'incontra con Eufemia). 


SCENA IX. 


Eufemia e detti. 


Euf, Dove l'è che te vett? 

Fel. Voo a tegnì a battesim el fioeu del Bisc 
che el m'ha pregaa. 

Euf. Fa piesè cascien pu de carotol. 

Fel. (Calava anca questa). Torni indree subit. 

Euf. Te capii de sta chi? (guarda nel cassetto) 
I quindes franceh dove hin? 


de fa mi adess?) (entra a sinistra). 








ATTO PRIMO 20 
Fuf. Te se chi ti Cecilia | Brava, Vò) sont an- 
dada, là in sta agenzia, gh'era là anca lim- 
presari che te scritturaria, ma vedi ch'el 
sarà on affari seri de combinà; hann comen- 
ciaa a parlamm de propinna, de anticipazion, 
insomma hoo capii che voeuren di danee In- 
vece de spenden. | 

Cee, Oh ben, mamma, mi g'hoo nissuna smania 

de cantà, mi preferissi a dà lezion de piano 

come foo adess, 

Euf. Oh Signor, morì d'inedia a gott A gott, 
bella risorsa a fa la maestra de piano, la 
vera fortuna per on’ artista l'è el palco- 
scenico, 

Cee. Ti te vedet tutt color de rosa, e mi & hoo 
paura de reussì no. | 

Euf. Ma che paura d' Egitt. Vòs te ghe n et, 
studiaa te studiaa, donca... El proverbi el dis: 
Audacis fortuna giugat, coragg € ghe sco- 
metti che in poch temp te diventet on' altra 
Patti. - 

Cee, E poeu, mamma, bisogna che te disa on al- 
tra roba, ma promettem de criamm minga. 

Euf, Cosa l'è? Quai cos de noeuv ? 

Cec. Quel giovin che me curi semper quand 
voo la de la sura Bertarelli... 

Euf. Chi, quell sbarbatell che te me cuntaa ? 

Cosa l'è che el t'ha faa? El t'ha faa on qual 

scherz? El t'ha ditt quaicoss de brutt? parla 
perchè mi sont bonna de andà a dagh ona 
pettenada. 

Cec. No no, tutt’ alter. L'è semper staa rispet- 
tos, per quest poss dill, ma sta mattina el 
m'è vegnuu adree e l'è vegnuu chi. 

Euf. Comè, in casa? 

Cec. Sì, el m'ha ditt: Siccome l'è on pezz che 
ghe vùi ben, e hoo mai poduu trovà la ma. 


nera de parlagh, così che la favorissa a legg 


sta lettera in cui la capirà la mia intenzion, 

Euf. E ti te le ciappada? 

Cee. Ma Signor! come aveva de fà? me l'ha 
missa chi sul guantin e poeu l'è scappaa via. 

Euf. Te dovevet ciappalla no. 

Cec. Brava è vegnuu chi el papà. 

Euf, Comè, l'era chi anca lu sto lifrocch? 

Cec. Mi l*hoo missa in saccoccia e adess ti 
tocca: se te voeut leggela oppur strascialla. 

Euf. Ma dimm on poo: chi l'è sto giovin? el 
te piùs? 

Cee. Mi a di' la veritaa, fina adess el mo di- 
spiàs no. 

Euf. Comò, fina a less? 

Cee. Disi che fina adess g'lioo nissuna reson de 
disprezzal, perchè a la vos e a la manera 
ch'el se spiezaa gh'è minga mal, 

Euf, Ben, ben, vedaremm. 











ATTO PRIMO 27 


Coe. Sicchè te la legget o te la bruset sta 


lettera? 


Euf. Ab, tè ghee premura de sentì i parolinn 


de mel, eh? Guarda che plich. — Signora Ce- 
cilia Frapolli. — La parentella del me po- 
ver Pepp, esuss per lu! quell l'era on omm! 
(apre e legge) « Signorina » tè leggela ti che 
mi ghe sborgni pocch. 


Cee, (legge) « Dall’istante che ebbi la fortuna 


« di incontrarvi, bo provato per voi una im- 
« mensa simpatia, è perciò che vi sarò sem- 
« brato importuno col seguirvi continuamente 
« da un mese in qua. > 


Euf. Gl' el disi semper mi al Feliss: Compa- 


gnela, odess, odess. 

Cee. (continua la lettura) « Le mie intenzioni 
« sono quelle di un giovane onesto, Se, come 
« spero, mon vi sono antipatico, io sarò fe- 
« lice di poter farvi mia sposa. Siate gentile 
« di una risposta al vostro adoratore: Ro. 
« dolfo Gibelli, Via Monforte 15. » 

Cee. Cosa ten diset? 

Euf. Chi gh'è minga temp de perd. L'unica l'è 
de presentass a cà soa. Lu savend no che la 
lettera l'hoo leggiuda mi, mai pu el me spet- 
tarà è la sentiremm che intenzion el g'ha; è 
se me n’accorgi che l'è vun di solit raggirta- 
dor che ghe piùs a scaldagh la testa ai tò- 

Fel. Ah l’orologg de impegna. Je capit! 

pra. Qu'avez vous dit? 

pel. Gie dit che vous vole impegner el bogol, 

fer pignorar. 

‘Fra. Mais non peignoir. Montre. | 
Fel. Ah je capit. Vedere montre; (guarda l'o- 
rologio) questo nix star bono, valer nient, 

Fra. Oui niel, metal nielizé, je comprend. 

Fel, Vous comprand un corno, je dit che star 
minga argento, argent capit, e mì non pou- 
voir prende in pegnoar. 

Fra. Non de diable, vouz ne comprenez pas. 

Fel. Bravo sont mi che capiss no. Je ditt che 
questo star metallo minga bono rien de tout. 

Fra. Crenon, je l’ai bien acheté pour 40 franes 
et vous me dit qui vaut rien. 

Fel. Questo star 'minga argent, star matto. 

sann, ghe doo on tegnament de regordass per 
on pezz a sta al mond. Dove l'è el Feliss? te 
voeut vedè che l'è andaa via? Feliss! 

Fel. (di dentro) Se l'è? porca gibolla... (/uori) 
Cosa gh'è? 

Euf. Sta chi che vemm via on moment, 

Fel. Ma hoo de stà in cà tutt el di? 

Euf. Te capii neh, andemm Cecilia (nel partire 
s'incontra col Francese). 


SCENA X. 


Francés e detti. 


Fra. Pardon, 

Euf. Oh, diavol, el ghe ved minga? 

Fra. Faites moi le plaisir s'il vous plait de m'in- 
diquer le bureau pour faire un gage? 

Eur. Coss'è? non capisco. Parlé cont là lu, mi 
non a temp de der ascolt (parte). 

Fra. Je suis ici pour faire un, comme s'appelle! 
Pour engager ma montre. 

Fel. Cosse el voeur ingaggiass? Chi l'è minga 
l’offizi de rolament. 

Fra. Comment? 

Fel. Vous avé sbaglié la porta, non star qui el 
rolament. 

Fra. Mais non, j'ai ma montre pour mettre en 
gage. 


fou? Sapristi vous me donnerez satisfaction. 
Fel. Te vocu vedè ch'el se slonga? Silans vous 
disturbé la vesinanz. 
Fra. En Italie tout le monde est voleur. A 
Fel. Allez all'altra port in press intant che si) 
san (spinge il Francese verso la porta e cala 


la tela). 


FINE DELL'ATTO PRIMO. 


Fra. Matto? en Italie matto veut dir fou! Moi 

pel, Mi ho domandaa all’impegnatari se nel 
caso che se voress ricuperall subit, gue saria 
minga difficoltaa. i da, 

Dar. Che difficoltaa ghe dovaria vess, anzi l'è 
obbligaa per no andà in bordell. 'T'e see no 
che l'è proibii a comperà de la roba d'on 
ficcu, e anzi va subit a digh ch el pensa 4 
restituitel prima che faga ì mé pass. 

Ped, Sarà servii, ma se no ghè i dance de dagh 
cl sarà difficil fassel restituì, 

Dar. Va pur la e digli de vegni _subit de mì 
che pensaroo mi a fammel restituì. 

Ped. Voo, voo (via). 

Dar. Ab, i mè car signori, l'è ora de fenilla; 
ma se po daa? El ficeu de casa Gibelli fa de 
sti fisur! E tutt perchè? perché soa mader 
la ghe da el didin sotta la con. Se vun l'è a 
stanga l'alter l'è a balanzin, vun spend d'ona 
part l’alter consuma de l’altra e dopo chi 
cha de fa ghe pensa. Oh, ma pensaroo mi & 
metti al dover tutt duu, 


ATTO SECONDO 


La scena rappresenta una sala elegante con porta in 
mezzo e laterali. 


SCENA PRIMA, 


Darno e Peder. 





Dar. E così, cosa l'è sta roba importante ? 

Ped. Come lu el m'ha ordinaa, mi g'hoo semper 
tegnuu adree al sur Rodolfo; stamattina tro- 
vendem di part del Bottonuu hoo vist che 
l'andava in d'ona certa casa. A tutta prima 
ho credun che el ghe fass la posta a ona tòsa, 
ma poeu appenna che l'è vegnuu foeura sont 
andaa denter mi e me sont trovaa in d'on 
offizi de pegnatari, e cont ona certa politica, 
hoo savuu che l'è andaa a impegnà on anell 
de brillant. 

Dar. Ma hoo de sentinn ancamò? quel sur Ro- 
dolfo el voeur propi obbligamm.a delle mi- 
sure severe. 


SCENA IL 


—— —-> — ere = - = 


Clotilde e detto. 


Clo. Oh, bravo lu, el troeuvi a proposit. Voreva ! 
dich de famm el favor a fa minga sfigurà la | 
rostra famiglia, perchè se la bon amma de 

mè marì el gha avuu la cattiva idea de no- 

minall ln so esecutor testamentari e amminio 

strador, el s'è minga intes de dagh l'arbitri 

de mancà ai so impegni, 


Ì 

Dar. Oh sura Clotilde! Cosa la dis mai? Avaria 
per caso commess qualche irregolaritaa ? Se 
ciò fosse avvenuto non fu certo per mia colpa, 

Clo. La nostra famiglia l'è semper stada sti- 
mada de tutti e l'ha semper faa front ai pa- 
gament, invece lu adess el fa passeggià i for. 
nitor innanz e indree, questo el me secca 
molto. 

Dar. Che la scusa, l'è propi minga mia colpa, 
La savarà che l'annada l'è stada molto scarsa 
e coi spes che gh'è staa, quest'ann semm on 
poo in bolletta; però ona bona part di cunt 
hinn staa liquidaa e i alter i hoo faa avverti 
che denter in sto més cercaroo de pagai met: 
tendegh quai coss del mè. 

Clo. (A sentill lu l'è quell che me manten). 

Dar. Puttost voraria raccomandagh ona roba: 
che la cerca insomma de persuad so fioeu a 
limitass in di spes, e anca lee, perchè già sta 
casa chi l'è montada on poo tropp con lusso 
e el tropp lusso el mena de spess a la rovina. 

Clo. Me par, sur Darno, che ghe sia minga oc 
casion de lamentass de la condotta de mè 
fioeu. 

Dar. (On poo ancamò!) 

Clo. In ogni modo va minga del so. 

Dar. Quest l'è vera, ma mi come amministra: 
dor de la soa sostanza, g'hoo l’obbligh de fa 
tutta quella economia possibil per fa fruttare 
i capitali, 

Clo. Ben, ben ch'el cerca de fassel minga ri 
cordà on’altra volta, in quanto a mè fioeu.. 

Dar. Ah ben allora, quand la me obbliga prop! 
a dighel, so fioeu,.. 


ATTO SECONDO 33 


SCENA III. 


Rodolfo e detti. 


Rod. So fioeu cosa? avanti ch’ el parla sur ra- 
rionatt. Cosa el g'avaria de di sul mè cunt? 

Der, Oh mi nient, s'era adree a raccomandagh 
chi alla soa mammin... insomma de tegnì on 
poo pussee de economia in general, trattan- 
dosi che adess tutt ven càr e le rendite vanno 
scemando... vi | 

Rod. E mi voreva digh a lu sur amministrador, 
che g'° hoo minga bisogn de vess pedinaa in 
strada come ona persona sospetta. Hoo n'anmò 
de capì ben da chi è partii sto ordin, ma 
ch'el staga cert che chiunque sia el e avarà 
de discor cont mi. i 

Dar. El cosa el dis? Pedinà! Come se pò 1m- 
maginass ona roba simil, El ved quell che 
sospetta de tutt, bisogna che el sia già per 
commett on'azion minga.. minga bella. 

Rod. El preghi de cred che hoo minga bisogn 
dc la moral. Ghe disi doma che se lè a lu 
che ghe vegnuu sto bel penser, l'ha faa ona 
meschinissima trovada. Intanta el sur Peder 
el discorrarà cont mì. 

Clo, Ma cosa l'è sta roba? 

Rod. Nient... è chi lu el zelante che me fa 
curà perchè el g' ha paura che me assalten 
per toeumm tutt i danee che el me permett 
de tegnì, come fuss ancamò on bagaJ d'on ann. 


L'impegnataria, 3 

Dar. Eh? Ah sì! bravo, ch'el creda però, giace 
chè el me obbliga, de dighel che lu él ten 
ona condotta tutt’ alter che esemplar, e che 
mi sont in dover de redarguill e consigliall, 
e prevenì certi conseguenz che el se fabbrica 
lu cont la soa poca testa. 

Rod. Ch'el guarda ch'el me secca on poo tropp 
sur amministrador, e ghe disi che... 

Clo. Andemm, Rodolfo, scaldet no: da on lato 
el g'ha minga tutt 1 tort. 

Dar. Ah sont mi che g' ha tort? benissim, où, 
la se accorgiarà lee, che bell frùt ghe n'a- 
varà col protegg sto giovinetto precocemente 
insubordinato. 

Rod. Oh perdio!,.. Ch'el ringrazia la mia edu. 
cazion che me permett minga de usà di modi 
tutt'alter che civil. Per fortuna che fra poch 
temp avaroo raggiunt la mia maggior etaa.. 
allora el sentirà a parla de mi, El saludi (via). 

Clo. Ma Rodolfo, cosa te fet? (via). 

Dar. A rivederlo! Anca el bell umor, vùj vedé 
che faccia el farà quand ghe restituiroo el 
brillant che l'ha impegnaa, e anca lee sura 
miledi che la voraria spend e spand e trasi 
in tocch, i mettaremm al dover polito. Prima 
sont mi de mett a post, e dopo quand ava- 
roo riessii a mettemm insemma qualche cosa 
onestament, che faghen quel che creden ché 
mi me ne lavo le mani. 


ATTO SECONDO dO 


SCENA IV. 


Servo e detto, indi Feliss e Peder. 


i ser. Gh'è chi in studi el sur Caspani per quell 


cunt: el dis se el voress fagh el favor... 
Dar. Che seccatura! L'è già la terza volta in sto 
més, adess voo a dagh on parer anca 4 lu (via). 
Ser. Incoeu l'è di de guerra. El padronzin, la 
padrona, el ragionatt, e'han adoss el nervòs. 
Ped. (introducendo Feliss) Ch'el resta servil che 
adess avvertiroo el padron. 
el. Comod, comod. 
Ped. EI sur Darno l'è in studi? 
Ser. Si, l'è appenna andaa adess, 


| Ped, Ch'el se comoda che vegni subit (via col 


servo). : i 
Fel. Porco can, sont propi deslippaa, a pen- 


salla che l'era on affari inscì bon. Chissà in, 


dove l'è andaa a feni quel pivell? calla che 
el sia andaa a cà adess e che el troeuva n1s- 
sun. Basta, intant chi conven a barchegialla 
per quistà temp. In gamba Feliss che on mezz 
barbetta el ven fceura anca chi, Mi soo giamò 
come in sti robb, sarà la dolce amante che 
la s'è intenerita de la bolletta del bell pi- 
vell e la voeur vegnigh in soccors, ma mé 
pàr che me faghen fa on poo tropp antica- 
nera. Intanta faria ona fumada per deromp 
tutt sti odor de bon che tarnega (accende la 
pipa). Ma l'è ona gran bella roba a vess 
scior, Guarda gh'è tutt i so comod, 

SCENA V. 


Darno e detto. 


Fel. (Véèj ven quaichedun). 

Dar. L'è lu quell che ha ricevuu in pegn «dla on 
giovinott on anell de brillant? 

Fel, Ma on moment, ghe diroo l'è che... 

Dar. Eh. Ah sì... ben el saria dispost a resti- 
tuill mediante el rimborso de l’ equivalente? 

Fel. L'è perchè, a di’ la veritaa.. 

Dar. Ben inteso che lu el saria indenizzaa del 
so incomod. 

Fel. Siccome che l'affare l'è... 

Dar. Eh! Ah sì va ben, siecome quell giovin 


che ha faa sto pegn l’è mio pupillo, Eh? Sì | 


l'è lu che trovandes in bisogn forse per ona 
quai scappada ch’el g' aveva minga coraggio 
de palesa, l’ha pensaa de impegna l'’anell. 
Donca mi el rimborsaria de quell che 1° ha 
spés senza fagh savè nient a soa mader. An- 
demm ch'el faga prest. 

Fel. El capiss on corno... El me lassa mai parlà. 

Dar. Insomma ghe l’ha li sto anell sì o no? 

Fel. Ecco, l’anell ghe l’hoo minga chi nancamò 
perchè prima de ciappall in pegn voreva andà 
a fall stima se l'è fin sì o no. 

Dar. Ah ghe Vha minga n’ancora. 

Fel. Sigura. S' era intés de andà in d'on caffè 
che el stava là a spettamm, ma sont andaa 
e l’'hoo minga trovaa; hoo de tornà là. 





ATTO SECONDO dI 


Dar. Ben allora ch' el vaga, e se per caso le 
troeuva ch'el faga pur l'affare e poeu che me 
le porta chi. Lu el sarà pagaa del so inco- 
mod. Intanta per ona garanzia se el voeur... 
(cava un portafoglio) cl' el ciappa... (fa per 
dargli denaro). i l 

Fel. Oh giust, ch' el se immagina (fa per pren- 
dere). i “ 

Dar. Ah benissim, a opera terminata (ritira). 
Allora ch'el vaga prest. i 

Fel. Voo. Se el diavol el voress jutamm ona 
volta; compermess che vegni subit (via). 

Dar. El spetti chi cont la risposta. El mè sur 
pivell el g'avarà de discor cont mi. Adess 
andemm a desfescià quell'altra seccatura che 
sh'è de la! (via). 


SCENA VI. 


Clotilde sola, indi Servo. 


Clo. Ma gh'è nissun in sta casa? (suona). 
Ser, Comandi. sN 
Clo Va del Sottocasa a toeu quell che gh'è in- 
i dicna su sta lista, subit. i 
Ser. Ma se la permett, bisogna che prima ghe 
la faga firma del sur ragionatt. 
| Clo. Ma per che motiv? i 
Ser. Ma l'ha daa ordin de fa mssuna spesa 
| senza el so permess. i 
Clo. Ah el sur ragionatt el voeur... Basta così. 
Ti va e fa quell che t'hoo ordinaa © subit,.. 

(campanello) guarda pri il 

prima chi l'è che 
(servo via). Bisogna che me decida: doman 
andaroo de mè fratell avvocatt, el pensar @ 


lu a mett al dover l'amministrador. 


SCENA VII. 


Servo e detta, indi Cecilia ed Eufemia. 


Ser. Gh'è chi due signore che voeuren parlagh, 


Clo. Chi hin? forse creditor? 


Ser. Mi savaria minga, però voeuna la g'ha el 


fa on poo de ruffalda. 
Cu Dane, fai vegni avanti, 

er. rvii Li 

"ala resten servii (entrano Cecilia ed Eu 
Euf. È permesso? (riconoscendo Clotilde). Ol 


ma mi me sbagli minga, t nti 
di Cosa desde di e sce la Clotilde. 


Euf. Comè la me conoss pu? Ma vò) Clotilde, 


te conosset pu l'Eufemia? 

fur ne sovegni minga. 
uf. Te gh'ee forsi puura anca ti de mi 
tutt quii del Bottonuu? Sont ona bolla dis: 
vola véh mi a savè ciappamm, 

Clo. Ma che la permetta... 

Eur. Comè che la permetta? Te set deventada 
inscì ristocratica? El solit. Ma guarda che 4 
Milan gh'è on brutt proverbi per quii che se 

regorda pu di amis vegg. I 

Fia sA preghi.... sarà benissim, ma i conve-| 

Euf. Oh i convenienz 500 rispettai. Mi sont ona 
impegnataria e ti la sura consolessa, perché 
te spòsaa on consol, fortunada perchè te set 
ancamò giovina © bella. Ma bisogna che te 
comenciet ti a rispettà i convenienz se te 
voeut che vaghem d'accord, Vòj te set mon- 
tada ben, che scich,-@ vedeit ti me ven in 
ment anmò i bei temp de la nostra gioventi 
quand favem la ballerina. Te se regordet là 
al teater de la Scala? Ma ti te seret brava © 
bella e te trovaa el sur consol del Brasì che 
t'ha sposaa, e mi invece, s'ceppona come s'era, 
ho fenii a desmett de fa la frega scenn per- 
chè vegneva troppa greva. 

Clo. Ben adess che te See sfogada damm la 
toa man, settet giò e ered che mi sont an- 
cora quella de prima, pussee diseraziada per- 
chè sont vedova, ma el coeur l'è semper quell. 
Dimm donca cosa te desideret? 


o Euf. Ah, voreva ben di'-mi che la mia Clo- 


tilda... Donca allora comenci. Te vedet sta 
tàsa? ben questa l’è mia e del mè pover omm 
ch'è mort, te l’avarett ben conossui el pover 
Pepp Frappoll, pesò del Verzee; l'ho levada 
mi, l'ho fada studià in Conservatori e hoo 
minga guardaa a spend per dagh ona bona 
educazion; sì perchè l'è ona gran bella roba 
quella de podè di' sta brava donnetta chi che 
veden l’hoo tirada su mi e la me fa onor. 

Clo. Oh brava. Ancamì g° hoo on fioeu che l'è 
la mia consolazion... on giovin d’onor, on ver 
galantomm. : 

Euf, Sto fioeu l'è ben Rodolfo Gibelli... 

Clo, Sì, perchè? 

Euf, Oh doveva ben immaginamel prima, sigura, 

Clo, Donca? 

Euf. Donca sappia che propi appunto de sto 
ficeu che vui parlatt. 

Clo. A proposit de cosa? 

Euf. Ecco te vedet... di volt anca mi cont tutta 
la mia platta me capita de vess ingerada in 
la lengua. 

C/o. Ma de cosa se tratta? de danee forse? 

Euf. Ma ecco: alla longa se tratta giusta de 


danee, perchè disemmela, a sto mond tutt va | 


a fenl in sto benedetto... Sant Carlo... Ma se 
tratta minga propi domà de danee, Se tratta 
anca de amor, 

Clo. De amor? Oh Dio mè ficeu forse? 

Euf. Spaventet minga, gh'è dent nient de mdl, 
lu l'è giovin... lee l'è giovina... 

Clo, Parla donca. 

Kuf. Ecco te vedet... l'è minga un affare de di’ 
sui duu pee. Però, nun semm amîs, vera? 

Clo. Sì, ma... 

uf. Insomma to fineu Rodolfo l' è innamoraa 
chi de la mia tòsa. 

Clo, Eh! Cosa te salta in ment? 

#'uf. Propi inseì come te la cunti. 

Clo. Come el po avè faa mè fioeu a innamorass 
de la toa tòsa? 

£uf. Oh bella! Come se fa a innamorass? Di- 
mandeghel a lor come hann faa, te se regor- 
det pu ti come, se fa? 

Cio, Ma el le conoss? 

uf. Alter che conossela. 

Clo. O forse che lee on poo cialla la se sia abban- 
donada tropp prest a di speranz tropp illusori ? 

| Cee, Lee, signora la me offend. 


7yf. Ah vòj me meravigli tant... Mia tòsa, foo 

pg der vantalla, mal’ è semper stada Do 

cadett e gh'è nissun che po di ona  paro'a 
sul so cunt, T' hoo ditt donca che l’andava 
in Conservatori. Lu la conossuda in casa Ber- 
tarelli dove la va a dà lezion de piano, € l'è 
‘A trii més ch'el ghe sta adree, © stamat- 
ina l'è vegnuu fina in casa nostra, el g ha 
consegnaa sta lettera, che lee bona e sincera 
come l'è, l’ha consegnada in di mè man, per 
fann de quell che voreva ml. Curiosa come 
el dolor de venter, mi l’hoo dervida per vedé 
cosa el s'era permess de scrivegh, toeu guarda 
cosa gh'è su (consegna la lettera). — È 

Clo. (dopo letto) L'è propi la soa scrittura. 
così ? i 

Euf. E così sont vegnuda a vedè che SA 
el g'ha, e te podet minga ered che consola- 
zion proeuvi, a savè che l'è to fioeu, che In- 
scì faremm pussee prest a combinà. 

mbinà cosa? 

Euf ie cosa? El matrimoni, 0 bella! Quand 
on giovin el ghe seriv di letter a ona tòsa 
cont sto tenor, gh'è minga altra roba de 
mezz, 

Clo. Ma scusa, è lee anca lee popola, minga che 
mi disprezza la soa posizion nè la toa, ma 
me pàr che ghe sia on poo troppa distanza 
cont mè fioeu. si; 

Euf, Cosa te vorariet fagh spòsà, la regina 
Te de savè che mia tòsa, oltre all'arte che 
la g'ha in man, la porta anca 1 so vinticinq 
mila lir de dota. 

Clo. Mi disi minga quest, ma l'è anca per ; 
parent... 


Euf. Sì i solit stori, i parent. Hoo capii te set 
incroseggiada el sangu cont el cavalier bra- 
siliano e el fineu de la sura consolessa, el 
perdaria la nobiltaa a spòsà la tòsa de l'im. 
pegnataria, 

Clo Mi disi minga quest... te me fariet on gran 
tort se te me credesset superba, ma... 

Euf. Sì, insomma te me fee capì che te voeu 
no. Te sentii Cecilia? G'aveva reson sì o no 
de dittel che vegnevem chi per nagott. Ben 
a mont tutt coss. Però di’, se podaria almen 
parlagh al to fioeu e insegnagh a lassà in 
del so broeud i tòsann onest che fa minga 
per lu, e pregall de comprometti minga inu- 
tilment, Dove l'è sto moscardin... sto bell 
bisgioi. 


SCENA VIII, 
Rodolfo e detti. 


Rod. Cosa succed? Oh! (vede Cecilia). 


Euf. Ah l'è chi lu, sto to fioeu? Eh l'è minga | 


on mal giovinott. Soo anca mi che la Cecilia 
la s'è scaldada i fèr. Ch'el sappia el mè càr 
scior che perchè l'è on bel giovin el se cre- 
dess de scaldagh el coo e fagh el gingiovari 
al t0sann, tirài su per dopo poeu piantai lì 
nè a pè nè a cavall, cont la scusa che l'è 
minga on partii convenient al suo casato, l'è 


| 3 

on'azion minga bella, e cont la mia tòsa el 
sbaglia el monton. 


issi mi intend de di’. 
"Ma capissi minga cosa la se in! 
Do 2a Sl capite minga? Ghe le spiegarà sta 


i "1 “it lu cont la s0a 
ttera chi che l'ha scritt a: 
LIA MRO e che l’ha obbligaa mila tbsa a 


ciappalla. 


| Rod. Mi sont ben felice de podè digh a la soa 


mamma che quel che hoo scritt su sta let- 
tera sont pront a e 1 
‘ee sentii, vòj, Clotilde DE. qui 
6 Ma! speri ‘on ‘moment, precipita minga; 
bisogna prima pensa ai convemenz. , cala 
Euf. E dai cont sti convenienz ! T1, vÒ); sa: 
el te piàs? Lu la ghe piàs? Donca, sposeYe* 
bell’ e finida. | i 
cio. Ma el Rodolfo, al present, el dipend dal 
‘amministradòr. | i 
sue Ma te voeu ciamagh el permess apra 
vesin de la porta? Dal moment che s@ RAR 
lor, l'è bell'e fada! Mia tòsa l'è DER A 
del tutt, donca el po’ avegh nient de di . 
el sur ammini strador: 
Clo. Citto che l'è chi. 
Rod. e Cec. (parlano fra loro). 


SCENA IX. 


Darno e detti. 


Dar. Che sorta d’on frecass 50 fa chi? Cosse 


voeuren lor? | a 
Eur. Vòj, lè chi lu sto seior 

Clo. Sì. 

Euf. Ben, parlegh ti adrittura. 

Clo. Ma, adess l'è minga el moment. 


Euf. Quand l'è che s'ha de spettà? Oh Signor, 


spetta che ghe parli mi. Ch' el scusa, sur... 
(a Darno). 

Dar, Eh? Cosse vorii la mia donna? 

Euf. Poch ciaccier: El sur Rodolfo el ghe voeur 
ben a mia tòsa, mia tòsa la ghe voeur ben 
al sur Rodolfo, quindi se sposen; cosse ne dis? 

Dar, Eh? Hoo minga capii. 

Ifuf. L'è sord anea? Disi cho mia tésa e el 
fioeu della mia amisa se sposen (forte). 

Dar. Oh! lee la g'ha volontaa de scherzà.... Fl 
sur Rodolfo l'è minga ancora in etaa de pren- 
dere una tale risoluzione, e nel caso che fosse 
possibile un matrimonio, occorraria el mio 
assenso, 

Eur. Quest l'è propi el caso. 

Dar. Che la permetta, chi la saria la sposa ? 

Euf. Mia tòsa Cecilia Frapolli, cantante e pianista, 

Dar. No, no, no.... Oh giust! Non parliamone, 
Se el mè sur pupillo e soa mader han perduu 

la testa, per el moment comandi ancora mi; 
quand.el sarà in maggior etaa, el fara quel 
ch'el voeur. 
Eur. Cosse l’intend de di"? 
Dar. Eh? Intendi. de di’ che el figlio del cava- 
liere Gibelli el podarà mai senza disonor im- 
parentass cont ona tòsa di bassa qualità. 


Rod. Oh basta! Ch'el sappia ch'el padron della 


mia volontaa sont mi, e ginechè el me ob- 
bliga a dighel, ghe rispondi che faroo quel 
che me pàr e piàs. 





iu 

; ; er 
Dar. Ah sì? Benissim. SORTE se gia onaonaee 
sagh piena ll i 
senza testa de lassagh p It oei da 
i atti caprizzi e frequen } 3 
mar và a favali ssi che se deva vegnì a sù 
stremi. i È 
od. El preghi de usà quel rispett che de der 
a mia mader, se el voeur minga Pie 
De Pila de impones ai sò superior ERA 
tratta ben, e minga riduss al pun Agri 
vizi de vend o impegnà la memoria 


pover paste: 
. Cosa t.... ! À 
Che gh coma co teo 1 al 2 fo 
el e'ha lane bri! sO. DAS, 
rod. Oh1 Lu rispondaria s°el RO 
caso de trattall de matt per sr | L'RaRE Ac 
Dar. Ghe rispondarà ben ona certa P en 
hoo fan avvertì, e che la sarà Chi Ha pose 
Rod. Insomma, finimmela! Cecilia, a (oo e 
disprezza minga, se ml ghe Si RIE 
different, ghe dichiari che de chi enna 
quand mì avaroo raggiont la mi 


etaa, sont pront a sposalla. 


SCENA ULTIMA. 
Servo e detti, indi Feliss. 


| Ser. (a Darno) Quell’omm l'è in anticamera 


h'el spetta. i Ù SA 
| Der Fall vegnì avanti subit, e vedaremm se 

g'avarà el coragg de negà ancora i sò be; 

prodezz, 

Ser. (introducendo Feliss) Ch' el resta servii. 

Fel. (avanzando) Sur Cont.... (vedendo Eufemia 
cerca di fuggire). 

Euf. Oh cosse vedi! Ma, cosse l'è che te fee 
chi? Ma, l'è donca cont sto bell mobil chi che 
l'era d'accord ? 

Dar. E così, ghe l’ha sto anell? 

Felt. Ma, ecco, voreva digh che.... (Che bell 
maron!) 

Dar. Foeura ona volta! 

Fel. (fa una balbettata e si ritira in disparte). 

Huf. S'el permett, ghe spiegaroo mi l'arcano, 
Se lu el fuss minga on gabbian, l’avaria do- 
vuu capì che sto asnon (/o prende per un 
braccio) l'è on bagolon de prima forza, e bi- 
sogna propi vess curt de cervell per capi 
no a prima vista tutt'i pastizz ch'el fa. 

Dar. Cosse voeur di' sta commedia ? Parlee, 

Rod. Voeur di' che prima de incolpà ona per- 
sona, bisogna vess sicur; l’anell l’è mai staa 
impegnaa, l'è chi. 

Dar. Ma, allora, cosse m'avii cuntaa vu? 

Fel. (a Rodolfo) Lu l'era minga vegnuu lA per 
impegnà l’anell? S'erem intés de spettall li 
al caffè... Allora el m'ha tolt in gir. 

Euf. Cosse l'è sta robba? 

Cec. L'è staa quand l'è vegnuu in casa per par- 
lamm, che l’ha ciappaa la scusa dell'anell. 
K'uf. Adess hoo capii tutt el pastizz! Ah birbon! 
Sigura, me l'ha fada di alter volt. L'ha capii 
che gh'era de fa on bon affari e l’ha pensaa | 
ben de mandamm a dormì al scur, Oh ma te 


Î I} 

rangiaroo mi, sta volta te vee minga a Roma 
n pentit: te la purghet per tutti. FA 
Dar. L'è mej che vaga, 8° de no perdi la 


(si det, Clotilde, cosse 
i :  ch'el vaga pur. Te vedet, j 
FI dali a a tornà a maridass? Guarda 
hon cosse te fee, perchè se te da la DEA 
de borla dent in d'ona pedanna come sto di- 
til chi, te fet pù a temp. , 
rel. Eh! cosse te vòset, te see minga In cà 0 
Euf: Almen ghe fuss faa la lég del divorzi, che 
e spartissi subit. Asa 
pel. Eufemia, fa no inscì... L' è vera, sont on 
canaja, te gh'ee resòn (piange). a 
Euf. Donca, strengemin i gropp. pa s ce 
ri intenzion de fa de vera, ti, 
Fido, te see contenta? Mi mandi al diavol s 
mestee dell'impegnataria, maridem sui n : 
ster ficeu alla barba de quell debit ché an 
daa via. ali 
. Mi sont felicissim. — 
04 Oh mamma, come age 
isoena per forza fa a moeud. 

Pol piva vÈ lu che toeu la mia tòsa? Allora 
l'era on boridon l’affari dell'anell. È 
Euf. Ts ti e va a dormi. Cont tutta la toa 
 rettorica te l’ha fada sui oeucc. Va via © 
guarda ben a pondà ancamò pè in cà mia. 
Fel. Eufemia, perchè te voeu mett in strada tò 
marì ? Sia bona... Te gh'ee resòn, te EA 
fan tanti; ma d'ora innanz, anca per no x 
desfigurà sti sciori, foo _cunt de mett giò e 
crappon: me foo azionista del tranvaj de 

Paull. 

Euf. No, ghe eredi più ai tò bambann. Va foeura 
di pee, te vu) pù. Marse! 

Cee. Va là, mamma, perdonegh, 

Clo. Ma sì.... 

Eur. L'è on gran vergnon, véh! Quand l’è in 


quarella el g'ha ona tattica, sto lifrocch, de | 


ciappamm in del debol, che s'ciao! 
Fel. Eufemia, almen per l'onòr della famiglia... 
Euf. Ven chi, andemm,,.. 
Fel, Cara la mia Eufemia! 
(Si abbracciano e cala la tela). 


FINE DELLA COMMEDIA. 

Fasc, 87 On minister in erba, comm. in 2 atti di C. Arrighi 


Uwe da 


i Si spedisce franco dietro l'importo in vaglia postale jn- 
testato all’Editre Carlo Barbini, Milano, 
via Chiaravalle, N. d, x ' 


100 Chi sprezza ama, comm, in 2 atti di G. Duroni, 
101 E? garibaldin, Idillio in un atto di E. Giraud. 


103 Scrittura doppia! commedia in 4-atti di G. Duroni. 
10% Ona partida alla méra! com. in l'atto di F. Bussi 


108 Ona stoffa tutta lana, comm. in 3 atti di G. Duroni. 
109 Ona per/a!... commedia in due atti di F. Bussi. 

110 La class di asen, scherzo comico con cori di E. Fer- 
111 Giugadér!/... comm. in un atto di F. Bussi — E! sur 


112 On bris democratich, comm. in un atto di E, Fer- 


113 L'opera del Maester Pastizza, vaudeville in ul 


114 La mia pipa, bozzetto popolare in due atti di Bussi 

88 E/prestitde Barlassina,comm. in 8 atti di C, Arrighi, 
89 La sura Sanlorenzi, comm. in 8atti di C. Arrighi, 
00 El Granduca de Gerolstein, commedia in 3 atti diB 
C. Arrighi, — On ball in maschera, parodia in 
un atto dello stesso. i i 
91 On matrimoni per procura, commedia in due alli 
di Cletto Arrighi. — El sur Fonsin, commedia 
in un atto dello stesso. 
02 La Fiorista, commedia originale in 4 atti, di Gia.| 
tomo Bonzanini. Loti i 
93 Lavendetta d'on Cugnaa, Comm. in atti di A, Dassi. 
— La ghitarra de Stradiveri, farsa in un atto di 
Duroni e Giraud, 
94 On scarezzacoli, commedia in 2 atti di G. Tradico 
95 I scoeul de ball, comm. in 3 atti di Edoardo Mendel 
06 On panattonin, comm, orig. in 2 atti di C. Cima, 
97 Carlo Portae i so poesij, scene dell'epoca in 3 atti 
di Teodoro Anselmi, | 
98 Leggerezza!... scherzo comico in un atto di Leo Ve 
leità. — E? 6 febbrar 1853, bozzetto dramma 
tico in 2 quadri di Teodoro Anselmi, i 
99 On lumin lontan lontan, comm, in 4 atti di C. Cima. 


102 I saltador, vaudeville in 2 atti di E. Giraud. 


105 Lu el po anda, commedia in un atto di E. Giraud. 
— La Baila, vaudeville dello stesso, 
106 A Ja Pretura, comm. in un atto di E. Giraud. — 
Minestron, follia dello stesso. 
107 Casa Cornabd, comm. in due atti di E, Giraud. — La 
* mamma la dormal dream, in un atto dello stesso. 


ravilla — Massinelli in vacanza, dello stesso. 


‘milletta, scherzo comico in un atto dello stesso. 


ravilla — Dopo el matrimoni, comm. in un atto 
di G. Duroni. | 


atto, Musica di C, Casiraghi. 


Federico. — On avans della Cernaja, scena co- 
mica dello stesso. 

